2020-2021-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

9 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 50 балл пухма пулать

1.*Телее* ***тетелпе*** *тытма çук.* Палăртнă сăмаха вырăсла куçарăр.Телей сăмахăн синонимне тупăр. *Кашни тĕрĕс хуравшăн – 2 балл. Пĕтĕмпе – 4 балл.*

2. «- Пук-пук пукане, пукане!

Ăçта каян, пукане, пукане?

- Тусăм патне каятăп, каятăп.

- Тусу сана мĕн парать, мĕн парать?

- Пилĕк патман пыл парать, пыл парать.

***Пилĕк патман***  *миçе пăт пулать? Тĕрĕс хуравшăн – 5 балл.*

3.Союзсăр хутлă предложенин иккĕмĕш пайĕ пĕрремĕш пая пĕтĕмĕшлĕн е уйрăм сăмаха ăнлантарнă чухне мĕнле чарăну палли лартмалла? Тĕслĕхпе çирĕплетĕр. *Тĕрĕс хуравшăн – 5 балл.*

4. *Çиеппĕр, çиешшĕн, çиетчĕç, çиеччĕ,çиччĕр.* Йăнăш пур çĕрте тÿрлетĕр. *Тĕрĕс хуравшăн – 6 балл.*

*5.Ĕмĕрхи йывăçсем аваллăх паллисене паянчченех упраççĕ. Шухăш тĕшшине тупăр. Тĕрĕс хуравшăн – 4 балл.*

6. *Пÿрмен телее Пÿлерте те тупаймăн.* ***Пÿлер***  çинчен мĕн пĕлетĕр? ***Пÿрмен*** сăмах мĕнле пуплев пайĕнчен пулнă? *Тулли хуравшăн – 6 балл.*

7. Аталанăвĕпе, тытăмĕпе, пĕлтерĕшĕпе ваттисен сăмахĕсене çывăх тăракан жанра мĕн теççĕ? *Тĕрĕс хуравшăн – 3 балл*

8. «…Çапла хĕр хыттăн янраттарчĕ,

Мĕн пурĕ илтрĕ çав сасса:

- Вилмешкĕн эпĕ хăрамастăп,

Хам халăхшăн вилни – телей…»

*Çак сăмахсене кам калать? Произведени ятне, унăн авторне çырăр. Калаканăн ятне тĕрĕс çырнăшăн – 3 балл. Ячĕпе авторне палăртнăшăн – 4 балл. Пĕтĕмпе – 7 балл.*

9. «…Валентин хăйĕн ăшĕнче питĕ пысăк, ырă туйăм – çепĕç хурлăхпа виçесĕр савăнăç капланса çĕкленнине сисрĕ. Тен, хăй халиччен çак хĕршĕн мĕн тÿссе ирттерни, мĕн шухăшлани, ăна мĕнле туйăмпа юрани – çак телейлĕ самантра чĕрене йăлтах пĕр харăс килсе тулчĕ пуль?...». Çак йĕркесене хăш хайлавран илнĕ? Произведение кам çырнă? *Тĕрĕс хуравшăн – 5 балл.*

10*.* «Телее ĕçре шыра». Панă ваттисен сăмахĕпе эссе çырăр. *Тулли хуравшăн - 5 балл.*